Permia

Permia, vulgo Perm"... in Ural prope Perm.." (Acta Societatis pro Fauna et Flora Fennica, 1894, p. 259) (Russice Пермь, tr. Perm’), est urbs in Russia, in oriente Russiae Europaeae prope Urales ad Camam fluvium sita, metropolis territorii Permiensis (Russice Пермский край, tr. Permskij kraj). Plus quam 1 026 milia incolarum habet (anno 2014). Urbs est magni valoris sedes industriae, vecturae, scientiae, et culturae. "Permia" etiam est nomen terrae.

 Historia 
Verbum "Permia" possibile originem suam ex una linguarum Finno-Ugricarum ducit et initio pro denotatione terrae utebatur. Territorium amplum in fluxu superiori fluminis Camae, ad fontes amnis illius in occidente, ad fluxus superiorem fluvii Petschorae in septentrione, ad montes Uralicos in oriente et ad flumen nomine Tschusova in meridie pertinens, saeculis a XIV usque ad XVII "Permia Maior" vocatur. Eodem nomine nonnumquam vocabatur et oppidum Tserdinum, quod illo tempore erat metropolis regionis illius. Sigismundus Herberstein de terra et urbe illis scripsit: "Permia magna & ampla provincia, a Moscovuia ducentis quinquaginta (seu, ut quidam volunt, trecentis) miliaribus recta inter Orientem & Septentrionem distat. Civitatem eiusdem nominis ad Vischora fluvium habet, qui decem miliaribus infra Kamam influit" Sigismundus de Herberstein. Rerum Moscoviticarum Commentarii.

Urbs Permia nostri temporis condita est anno 1723. Quo anno prope influxus in Camam fluminis, Jagošicha (Ягошиха) seu nunc Jegošicha (Егошиха) dicitur, loco pagi eodem nomine (initio saeculi XVII conditi), constructa est officina metallurgica cum oppidulo, quod anno 1781 factum est urbs metropolisque provinciae et vocatum est "Permia". Ab anno 1796 Permia urbs fuit caput gubernii. Facta est portus et centrum commercii industriaeque. Annis 1940–1957 urbs illa Molotov (in honorem Venceslai Molotov) nominabatur.

 Notae 

 Fontes 
 Pagina de Permia Encyclopaediae Sovieticae Magnae editionis tertiae 
 Ex "Biographia" verbi "Permia" 
 Historia terrarum prope Camam 

 Mulianca

 Nexus externi 

 Pagina de Permia Encyclopaediae Russicae Magnae 


Categoria:Condita 1723
Categoria:Urbes milies milium incolarum
Categoria:Territorium Permicum